**Referat fra Generalforsamlingen**

**Generalforsamlingen blev afholdt i klubbens lokaler i Juniorhallen.**

**Antal deltagere:** 40 fremmødte – alle stemmeberettigede

**Dagsorden:**

**1 Valg af dirigent.**

Bestyrelsen foreslog Jørn Madsen, der blev valgt.

Jørn bekræftede at forsamlingen var lovligt indkaldt.

Referent: Peter Br.

Per C bad om at antal stemmeberettigede blev opgjort – hvilket er sket.

**2. Formandens beretning.**

Et cykel år er gået.

Vi startede året lidt kaotisk med et aflyst suppeløb pga. sne og frost. Vejret har været lidt blandet i år.

Tørt og fint i starten, og mere vådt og ustadigt i slutningen af sæsonen. Men året har heldigvis også udløst mange km. for de fleste på landevejen.

Turudvalget har som sædvanlig været meget ihærdige mht. til at lave arrangementer for medlemmerne.

Formanden nævnte ikke de enkelte arrangementer, men fremhævede turen til Djursland. Denne tur var en stor succes, selvom at man måtte sande, at cykling i DK, er en udendørs-sport på naturens præmisser.

Bestyrelsen undrer sig over at turen til Skanderborg måtte aflyses pga. for få tilmeldte. Det var noget af en skuffelse, da Flemming og hans svoger havde lagt et stort arbejde i at forberede turen til os. (kommentarer til behandling af beretningen blev efterlyst).

Vi planlægger en fælles klubtur til Harzen til næste år. Turen til Harzen har været en fast tradition i mange år. Turen er planlagt til at starte to. 30 maj til søn. 2. juni. Der er fundet et nyt hotel, også med lejligheder. Dvs. der er 2 separate soverum. Det betyder at vi kan undgå enkeltværelser. Priserne er ikke klar endnu. Men, man må nok påregne at turen bliver lidt dyrere end på det gamle hotel Panoramic. I får endelig besked, når prisen er på plads.

Formanden takkede turudvalget, og specielt Flemming for de mange arrangementer som medlemmerne er blevet tilbudt i denne sæson.

Alle disse arrangementer, de fleste gratis, andre med tilskud, kan klubben kun tilbyde pga. de gode sponsorer, som bakker os op. Formanden opfordrede igen til at medlemmerne handler hos dem hvis det er muligt. Det er samtidigt vigtigt, at I gør opmærksom på at I er medlem i HCM.

Nu skal det ikke kun være en kvajepokal man skal hædres med i vores klub. En særlig person, har udmærket sig i år. Han har planlagt de ugentlige træningsture til gavn for medlemmerne.

Jesper fik herefter en ”pokal” for hans fine indsats på tirsdags og torsdags træfningerne.

Der vil igen i år være mulighed for badmintontræning i vinterhalvåret her i hallen. Tidspunkt lørdag og søndag Kl. 14:00 til 15:00. Deltagelsen de sidste par år, kan man ikke påstå har været prangende. Vi vil derfor gerne tilbyde medlemmerne en god gang hockey i den ene ende af hallen. Da vi ikke bruger alle timer som vi betaler for, kan medlemmer derudover låne hallen, hvis den er ledig i weekender til jul m.m. Henvendelse til Finn.

Til slut sagde formanden tak til alle udvalg og bestyrelsen for et godt samarbejde i det forgangne år. Men, som det fremgår af dagsordenen, er det ikke helt som det plejer. 2 fra bestyrelsen ønsker ikke genvalg. Det er ikke hverdagskost. Begge har dog bedyret, at det ikke er pga. samarbejdet i bestyrelsen, eller anden utilfredshed med klubben, at de ønsker at udtræde.

Flemming og Alice fik en ”pokal” for deres indsats i de forgangne år.

Hermed overgiver formanden bestyrelsens beretning til generalforsamlingens behandling.

**Kommentarer vedr. formandens beretning:**

Skanderborgturen: Forsamlingen kom frem til at det bare var uheldige sammenfald, da alle syntes at det er nogle gode ture vi har haft til Skanderborg.

Per Clausen: Er vi gode nok til at gøre opmærksom på at vi er fra HCM når vi handler hos vore sponsorer.

Henning: Nogle af vore sponsorer vil gerne lave noget med os, fx en fotosession.

Anders: Hvornår er vi klar med Hockey ? Finn: Det skal planlægges i første omgang, da vi skal koordinere udstyret – I god tid.

Per C: Kunne Padle være en mulighed ? Ikke umiddelbart. Grunden til at vi kan tilbyde Badminton er pga vores lejemål i hallen.

**3. Fremlæggelse af det reviderede regnskab.**

Alice gennemgik regnskabet, som også er fremsendt pr mail inden mødet.

Medlemmer: 125

Resultatet: + kr 4.183

Budget 2024: Resultat 2024 (negativ) – kr 54.120

Kommentarer Regnskabet:

Jan Hvid: Kan der komme renter ?

Per C: Flot regnskab – Der bør være mulighed for renter ?

Henny: Bestyr. fortjener at gå ud og spise for deres indsats.

Jens Jørn: Vi kommer til at tage et tab efter næste år på et evt. restlager af tøj. Der er muligheder for andre løsninger for tøj indkøb. Mulighederne undersøges, og bearbejdes.

Kommentarer budgettet:

Henrik F: kunne medlemmerne få glæde af det høje tøjlager, via billig tøj ? Udfordringen er at vi ønsker mindst muligt gammelt tøj på vejen efter ”sponsor-perioden” er slut..

Jesper L: Vi bør altid køre i klubtøjet til vores arrangementer.

Jesper L: Flot at påhæng kan deltage gratis til arrangementer– Påhæng er ofte villige til at medfinansiere deres egne udgifter til festerne.

Budgettet bedes udsendes elektronisk.

**4. Behandling af indkomne forslag.**

Bestyrelsen ønsker en ændring af vedtægterne, mht. muligheden for at bestyrelsen konstituerer sig selv. I dag skal Formanden og Kasseren vælges af forsamlingen på 2 efterfølgende år – kan virke hæmmende for rette person på rette post. Det er for fleksibiliteten skyld.

Madsen: Modargumentet er sikkerheden for klubben.

Mogens: På linje med Jørn, da medlemmerne skal afgøre hvem der har disse vigtige poster. Mogens var imod.

JJ Er for forslaget, da nogle kan blive presset ind på posten. Det kunne opfattes som mistillid til bestyrelsen.

Mogens: Intet med tillid at gøre, men et direkte valg af forsamlingen.

Langer: Kasserer er et svært job at besætte - måske kunne bestyrelsen købe hjælp udefra ?

Finn: Det er ikke fordi vi ikke kan finde en kasserer, men fordi vi gerne vil fordele jobbene internt i bestyrelsen

Bliver sendt til afstemning: Der var ønske om skriftlig afstemning.

34 ja – 2 blanke – 4 nej.

Forslaget blev vedtaget.

Nye vedtægter bliver udfærdiget, med påsætning af datoen **25. oktober 2023**

**5. Fastsættelse af kontingent.**

Bestyrelsen forslår uændret på kr 400,00 – Vedtaget.

**6. Valg af bestyrelse.**

På valg er: Alice og Flemming.

(Er ikke villige til genvalg).

Er der nogen der ønsker at indtræde ?

Peter - genvalgt

Finn: Foreslår Per Sønderby

JJ: Foreslår Jan Hvid

Alle blev valgt/genvalgt.

**7. Valg af suppleanter.**

1. sup. Peder Kirkegaard

2. sup. Per Clausen

**8. Valg af revisor og revisorsuppleanter.**

Revisor: Mogens Kragh blev genvalgt

Suppleant: Kaj Mosholm

**9. Evt.**

**Holdinddeling**

Finn Holdinddelingen er et tilbagevendende problem. Lige nu er der rigtigt mange på hold 2 og hold 1 er for lille.

Det giver til tider lidt uro, da visse er fejlplaceret på hold 2 (både op og ned). Hvordan kan vi fixe dette?

Erik: Det er også et tilsvarende problem for hold 4.

Madsen: Det er uanset hold ikke OK at køre folk af. Ud sammen og hjem sammen.

Anders: Hold 4 giver problemer – Hvad gør vi med et hold 5 folk der måske ikke er dannet den dag.

Per C: Klar regel på hold 3 – svageste ben bestemmer hastigheden.

Jens Jørn: Et tilbagevendende problem – vi har hastighedsregler, som måske bare skal overholdes. Hold 5 problematikken er ikke ny – Hold 5 er lidt ustabile til fremmøde, hvorfor det er svært at opretholde faste kaptajner med dette hold.

Alice: Vi har spurgt på FB og 4 medlemmer har meldt tilbage at de er faste Hold 5 deltagere.

John M: Problematikken har eksisteret siden stenalderen. Svært mentalt at rykke op og ned. Men Jo mere vi taler om det, des bedre bliver det trods alt – vi er kun mennesker. Vejl. hastigheder er en fin ting -men svært at overholde i praksis.

Børge: Hold kaptajner bør have ansvaret for at hastighederne bliver holdt

Per C: Rytme er vigtigere end hastighed for et hold.

Finn: Problemet er at Hold 2 er for stort – nogle bør køre hold 3 og andre hold 1.

Jan Hvid: Altid svært for dem ligger mellem 2 forskellige hold !

Jesper: Svært for kaptajnerne at holde sammen på et hold – næstsidste har ansvaret for sidste mand.

Brian B: Har erfaring fra Vildbjerg, hvor problemerne er eksakt de samme.

Finn: Kan vi runde det af med at jo mere vi taler om det, jo bedre bliver det.

Weekend træning:

Keld: Opfordrede flere til at komme i weekenden – Vejene er desuden også åbne i vinterhalvåret

Peder K: Det er gode ture i weekenden, og sammenholdet er fantastisk – kom glad.

**Med venlig hilsen**

**Holstebro Cykelmotionsklub af 1994.**